Hneď po rezervácii mi Oliver napísal a bol veľmi ústretový. Bohužiaľ nám nemohol byt odovzdať osobne, keďže bol v tom čase v zahraničí, no privítal nás jeho otec, ktorý bol neuveriteľne milý, vedel veľmi dobre po anglicky a doslova nám s kolegyňou zlepšil deň. Veľmi milé mi prišlo to, že Oliver vytvoril whatsapp skupinu, s jeho číslom a číslom jeho otca, keby sa niečo stalo. Hneď ako sme prišli nám Oliverov otec ukázal celý byt, vysvetlil ako používať kávovar, sporák, práčku atď. Keď zistil že sme prvý krát v Berlíne, vytiahol mapu a zaznačil na nej, kde sa máme ísť pozrieť a aj ako sa tam dostať.
Čo sa týka bytu, ten bol presne taký istý ako na fotkách, čistý a veľmi útulný. V chladničke sme si dokonca našli aj pivo, čo je možno pre niekoho blbosť, mňa to však určite potešilo.
Byt sa nachádza v tichom a zelenom prostredí. Autobusová zastávka je vzdialená len niekoľko minút pešo. V okolí sa nachádzajú obchody a pekáreň, tá je však otvorená len do 8 večer.
Počas celého pobytu sme nemali žiadny problém, určite každému odporúčam a keď pôjdem do Berlína znovu, tak určite pôjdem znovu k Oliverovi.